Temeljem članka 78. Zakona o koncesijama ("Narodne novine" br. 69/17 i 107/20) i članka 39. Statuta Grada Pula - Pola („Službene novine“ Grada Pule br. 7/09, 16/09, 12/11, 1/13, 2/18, 2/20, 4/21 i 5/21), Gradsko vijeće Grada Pule na sjednici održanoj dana ------------2021. godine, donosi

**O D L U K U**

**o donošenju Plana davanja**

**koncesija za 2022. godinu**

**I**

Utvrđuje se Plan davanja koncesija za 2022. godinu, kako slijedi:

Vrste koncesija:

- koncesija za gospodarsko korištenje pomorskog dobra

Planirani broj koncesija: 1 koncesija - izgradnja i gospodarsko korištenje luke posebne namjene - luke nautičkog turizma "Bunarina" Pula.

Rok na koji se koncesija planira dati: 20 godina.

Procijenjena godišnja naknada za koncesiju: 389.120,00 kn. Navedeni iznos obuhvaća stalni dio koncesijske naknade koji je obračunat po površini korištenja pomorskog dobra.

Pravna osnova za davanje koncesija: Zakon o pomorskom dobru i morskim lukama („Narodne novine“ br. 158/03, 100/04, 141/06, 38/09, 123/11, 56/16 i 98/19), Odluka o povjeravanju ovlaštenja Gradu Puli za davanje koncesija na pomorskom dobru („Službene novine Istarske županije“ br. 13/10) i Zakon o koncesijama („Narodne novine“ br. 69/17 i 107/20).

**II**

Tijekom 2021. godine pokrenut će se i postupci davanja ostalih koncesija na pomorskom dobru za koje bude pokrenuta inicijativa sukladno Uredbi o postupku davanja koncesije na pomorskom dobru („Narodne novine“ broj 23/04, 101/04, 39/06, 63/08, 125/10, 102/11, 83/12 i 10/17).

U 2021. godini ne ističe nijedna koncesija.

**III**

Zadužuje se Upravni odjel za komunalni sustav i upravljanje imovinom da Plan davanja koncesija za 2022. godinu, dostavi Ministarstvu financija i da ga objavi na mrežnim stranicama Grada Pule.

**IV**

Ova Odluka stupa na snagu osmog dana od dana objave u „Službenim novinama Grada Pule“.

KLASA:

URBROJ:

Pula,

**GRADSKO VIJEĆE GRADA PULE**